Сатна основа
Сатна основа је плоча од воска на којој се налази зачетак пчелињег саћа а која се у пчеларству користи да би се пчелама дала основа на којој могу да изграде саће. Сатна основа се сматра једним од најважнијих изума у савременом пчеларству.

Коришћење сатне основе има значајне предности над природним саћем:
 Пчеле брже направе саће, и мање енергије потроше на градњу саћа а више на производњу меда.
 Смањује се број трутовских ћелија, што даље смањује број трутова.
 Ћелије имају дебље дно, саће је јаче, и може боље поднети оптерећење и топлоту.

Историја 
Сатну основу је изумео немац Јоханес Меринг 1857., недуго пошто је Лангстрот конструисао Лангстротову кошницу (1851). Мерингова сатна основа је имала само дно ћелија, а данашњу основу са зачецима ћелија измислио је амерички пчелар Семјуел Вагнер.

Сатне основе су се првобитно израђивале у преси за сатне основе. Прве пресе биле су од дрвета, а касније су се правиле од гипса, цемента, и најзад од метала, које се данас користе. Вагнер је измислио и ваљке за сатне основе, међутим није их усавршио тако да су прве употребљиве ваљке направили Амос Рут и прецизни механичар Алва Вашбурн 1875. Најзад, 1895. детроитски проналазач Едвард Вид измислио је ваљке који могу да израђују сатне основе у непрекидној траци.

Употреба 
Да би сатна основа могла да стоји у оквиру, оквир се ожичава. Сатна основа се причвршћује за жицу утапањем помоћу жврка или електричне струје. Постоје и сатне основе које су произведене са унапред уметнутом жицом, коју затим треба само причврстити за оквир.

Уколико се сатна основа користи за производњу меда у саћу, ожичавање није потребно већ се основа причвршћује у за то предвиђени жлеб саме секције за саће. За мед у саћу користе се посебне, танке сатне основе.

Сатне основе се производе у различитим величинама, према величини оквира у који ће се уметнути. Уколико је потребно, за сечење сатних основа користи се нож за сатне основе.

Референце

Литература 
 

Пчеларство
Сатна основа је плоча од воска на којој се налази зачетак пчелињег саћа а која се у пчеларству користи да би се пчелама дала основа на којој могу да изграде саће . Сатна основа се сматра једним од најважнијих изума у савременом пчеларству . Коришћење сатне основе има значајне предности над природним саћем : Пчеле брже направе саће , и мање енергије потроше на градњу саћа а више на производњу меда . Смањује се број трутовских ћелија , што даље смањује број трутова . Ћелије имају дебље дно , саће је јаче , и може боље поднети оптерећење и топлоту . Историја Сатну основу је изумео немац Јоханес Меринг , недуго пошто је Лангстрот конструисао Лангстротову кошницу Мерингова сатна основа је имала само дно ћелија , а данашњу основу са зачецима ћелија измислио је амерички пчелар Семјуел Вагнер . Сатне основе су се првобитно израђивале у преси за сатне основе . Прве пресе биле су од дрвета , а касније су се правиле од гипса , цемента , и најзад од метала , које се данас користе . Вагнер је измислио и ваљке за сатне основе , међутим није их усавршио тако да су прве употребљиве ваљке направили Амос Рут и прецизни механичар Алва Вашбурн Најзад , детроитски проналазач Едвард Вид измислио је ваљке који могу да израђују сатне основе у непрекидној траци . Употреба Да би сатна основа могла да стоји у оквиру , оквир се ожичава . Сатна основа се причвршћује за жицу утапањем помоћу жврка или електричне струје . Постоје и сатне основе које су произведене са унапред уметнутом жицом , коју затим треба само причврстити за оквир . Уколико се сатна основа користи за производњу меда у саћу , ожичавање није потребно већ се основа причвршћује у за то предвиђени жлеб саме секције за саће . За мед у саћу користе се посебне , танке сатне основе . Сатне основе се производе у различитим величинама , према величини оквира у који ће се уметнути . Уколико је потребно , за сечење сатних основа користи се нож за сатне основе . Референце Литература Пчеларство